tuk dobrý den, chcela by som poradiť, chodím pravidelne cviciť do fitka cca 2-3 krat do týždna. po detoch mi ostal tuk na brušku a neviem sa ho zbaviť,natiahnutá koža, ked sa ohnem visí, takisto mám celulitídu na stehnách a zadku. mám však sedavú prácu. viete mi prosím poradiť ako sa toho zbaviť, už som tuším skúšala všetko možné.... dakujem za radu
dobrý deň prajem. neviem, aký je váš stravovací režim a ako ste ho upravila a prispôsobila aj s cvičením. chudnutie ako také (a najmä z bruška) si vyžaduje zmenu stravy + posilňovacie cviky zamerané na bruško a celé telo. kľudne na bruško môžete cvičiť cviky aj doma pár minút denne + 2 - 3krát chodiť do fitka.  
veľmi podstatná, ba až základná, je strava. ťažko sa mi však odpovedá takto na diaľku, keď o vás nič neviem (hmotnosť, obsah svalov, tuku a pod..) ako by mala vyzerať vaša strava. odpoviem teda aspoň vo všeobecnosti :)  
čím máte vyšší podiel silového tréningu, tým by relatívne vyššie obsiahnuté mali byť bielkoviny, z ktorých by mala byť prevaha živočíšnych. ako kvalitný zdroj bielkovín môžete konzumovať chudé biele mäso, ryby, občas môžete zaradiť aj hovädzie mäso s nízkym obsahom tuku, výborný zdroj plnohodnotných a cenovo dostupných bielkovín sú taktiež vajcia. je potrebné dbať na energetický príjem a výdaj, pretože nadbytočný príjem energie sa nevyužije a ukladá do tukovej hmoty. netreba taktiež zabúdať na hydratáciu tela, dostatočný pitný režim pomáha dosiahnuť optimálny športový výkon.  
čo sa týka jedál, na raňajky sú vhodné napríklad pohánkové vločky s mliekom (napr. rastlinné) ovocím a orechami, na desiatu to môže byť napríklad kúsok pečiva so strukovinovou pomazánkou a zeleninou. na obed určite kombinácia bielkoviny, sacharidu a zeleniny. sacharidy sú prílohy, teda ryža, pšeno, pohánka, quinoa, batáty, zemiaky a pod. olovrant by mal byť ľahší, skôr kombinovať bielkoviny so zeleninou a na večeru si dajte kombináciu bielkoviny, zeleniny a malého množstva sacharidov (prípadne bez sacharidov). v prípade potreby je možné dať si aj druhú večeru, ktorá môže pozostávať len zo zeleniny alebo napríklad z kombinácie zeleniny a bielkoviny.   
neviem kedy cvičíte, od toho sa odvíja aj strava pred a po cvičení. taktiež časové rozostupy. mala som klientky, ktoré nestíhali olovrantovať, pretože pri cvičení im bývalo zle - vtedy to riešili napr. domácou proteínovou tyčinkou, ktorá bola ľahká, dodala im energiu aj na cvičenie a mali niečo sladké poobede :)
dobrý deň prajem, príjem kalórií je závislý od individuality človeka, nedá sa iba tak paušalizovať. je rozdiel nielen v pohlaví, ale aj v aktuálnej hmotnosti, podielu aktívnej svalovej hmoty, energetického výdaju a podobne.   
čo je vhodné a nevhodné jesť pri chudnutí je asi všeobecne známe. je nutné sa vyhýbať priemyselne spracovaným, energeticky bohatým výrobkom s vysokým podielom prídavných látok, sladeným nápojom, vyprážaným jedlám a podobne. základom je vyvážená strava. je potrebné prijímať všetky druhy makroživín, nevynechávať ani bielkoviny, ani sacharidy či tuky. dôležitý je dostatočný príjem tekutín a ideálne je byť fyzicky aktívny. podiel mikronutrientov (vitamínov, minerálnych látok) je nemenej dôležitý. telo by sa malo nachádzať v rovnováhe, teda nestrádať.